# data[].attributes.body
היי לכם בבוקר יום כיפור
בין נקיונות לארגונים אעשה פדלט קצר

הרבה קורה עכשיו בציפורי- אספר לכם בהרחבה לקראת סוף החודש
1. מתגבשת תכנית הפעולה שתוגש ליד הנדיב ב1 לנובמבר. מסתמן שאייע לניר לכתוב אותה בצורה כזו או אחרת
2. מתגבשים הסיורים לציפורי יחד עם יעל טבצ'ניק האלופה
3. בתהליך כתיבה של התיק המתודולוגי יחד עם פגישה מעניינת וחשובה השבוע שהיתה עם עתליה בנושא המתודלוגיה
4. מתגבש הסיור עם מרטין בציפורי סביב נושאי אקולוגיה, מסתמן שיהיה אולי שיתוף פעולה עם סיור של משלחת גרמנית שמגיעה באותו שבוע עם ירון הרשקוביץ. צריך עדיין לראות איך זה משתלב.

במקביל הגשתי את מקרה בוחן גדורה לעריכה לשונית של ענת!

יום כיפור וסליחות- יום כיפור זה בהחלט היום האהוב עליי בשנה. אני צמה כל שנה ואני אוהבת את האווירה של יום כיפור והמשמעות שלו. זה באמת יום כל-כך מיוחד. היום אנחנו הולכים לעשות יום כיפור בטבע עם חברים באוהל. אבל האמת האמת שאני הכי אוהבת כיפור דווקא בבית, בצורה אולד פשן...אבל הפעם השתכנעתי.

סליחה- כמה פשוט וכמה מורכב וקשה לבקש סליחה.איך זה שמילה אחת קטנה כשאומרים אותה עם כוונה אמיתית, יכולה לפוצץ בלון גדול שהתנפח, ולייצר אנחת רווחה. איזה גדולה זאת להודות בטעות, בין שנעשתה במתכוון ובין שלא. כמה זה נעים כשמבקשים ממך סליחה ומכירים במשהו שפגע בך. בדרך כלל זה האנשים שהכי קרובים אלינו הם שראויים לסליחה. שנדע לסלוח גם לעצמנו ולבקש סליחה שצריך.

גמר חתימה טובה ושנה טובה לכולם!!

# data[].attributes.body
מרגישה שקצת חוזרת על עצמי.. אבל העבודה בקצב נמוך בין החגים וההתפתחויות איטיות.

צוות MNS לאסטרטגית מוכן ללמוד - אנא הציפו אלי הזדמנויות של פעלויות של אגמא אליהן יוכלו להצטרף (כמו למשל סיור ניהול שטח בעמק המעיינות, ביקור של RRC).

נכנסת לעומק של הערכה ארגונית (היתה פגישה טובה ומשמחת עם יד הנדיב, עם חנוך וסיגל, וגם טלי המלווה אותנו, שנתנו פידבק חיובי ומעניין על המהלכים שלנו).  בונה תשתיות לסיכום השנה ולשנה הבאה, כמו דפים לרפלקציה ותיעוד דו-חודשי למלווי פרויקטי ההדגמה. עוד סבב תיקונים לדשבורד.. לא אלאה. קווה שלאחר החג תקבלו גירסא להתנסות.

מבשלת מפגשי אגמאדמיה שיתחדשו בקרוב.
אז א': אשלח אליכם בקרוב שאלון קצרצר כהכנה לסדנה עם לוס מיטלמן, שתעבוד איתנו על הנחיה/עמידה מול קבוצות (24/10). דיווחתי לה שאתם מהממים וסופר משתפי פעולה וסומכת עליכם שלא תאכזבו!
ב': מזמינה להציף אלי צרכים בדוגמת נושאים תוכניים נוספים (כמו למשל, המדריך של חלה"ט לפרק הנחלים בתמ"א 1) או כישורים (כמו הכנת מצגת, ניהול פגישות מקוונות) שאתם חושבים שיועילו לכם ולצוות.

עורכת ומוסיפה סיפור כיפור, על הפעם ההיא שהיה לי אומץ לסוע לבד לריטריט יוגה-ויפסנה בהרי ירושלים ליום כיפור. הגעתי בתחושה שבאה לעבוד על משהו מסוים וגיליתי שאני טובעת במשהו אחר לחלוטין. היינו בהרי ירושלים, שנה אחרי שריפה גדולה. ישבתי בקרחת יער שאמנם התחילה  להשתקם אבל עוד הריחה כמו פחם והרגשתי את כובד אשמה של דורות על גבי דורות של סבל ורוע שאנחנו כבני אנוש גורמים לעולם המדהים הזה, ביודעין ולא ביודעין. אחרי הסערה הפנימית, כשהדברים התחילו להזדכך ולהתנקות שוב, נזכרתי במשהו שהפרופסור שלי לקיימות משבדיה אמר פעם: אנחנו צריכים לעשות מה שצריך לעשות, גם אם יש וגם אם אין תקווה לשינוי. להיפרד מתהומות היאוש ומצהלות אשליית הנצחון..עוד עובדת על זה, ואצלי בראש זה מתחבר לסליחה.
כיפור שקט,טוב ומשמעותי, לכולם
מאיה

# data[].attributes.body
מרגיש כאילו רק אתמול מילאתי פדלט לפני ראש בשנה, החגים תקופה מבלבלת.

הביקור של מרטין הולך ומתקרב והיום כבר מצאנו תאריך לפגישת זום מרוכזת איתו בו נציג לו את הפרוייקטים לפני בואו עם מרק. אני חושב שיש פה הזדמנות מעולה לחיזוק הקשר עם רשויות הניקוז בהבאת מומחים מחול אליהם לשטח, וחשוב שנשמור על דיון בגובה העיניים, לא "באנו ללמד את הילידים". כמובן שזו הזדמנות נהדרת גם לחיזוק קשר עם הrrc , ומי יודע אולי נקבל את הוואטסאפ של מרטין סוף סוף.
הביקור בדנמרק תם אך לא העבודה סביבו, בחמישי שעבר הצגתי בקצרה חלקים מהסיור בהנעת תמא השטפונות במנהל התכנון. היה כיף  לחוות יום עבודה כמעט ללא זום, רק עם עבודה ממוקדת על המצגת. חייב לציין גם שתמיד קצת מוזר להרצות בזום. חוץ מזה אני מרכז חומרים לוובינר עתידי ייעודי למהנדסי רשויות שיהיה יותר טכני, על כלי מידול וכו שראינו וכאלה שלא הספקנו.
הילה ויעל כבר רשמו אבל ליווי הפרוייקטים של הגנס-חקלאות בהחלט יוסיפו עניין ותוכן לעשייה שלנו, יש למה לצפות.
אחרי החגים יתקיימו מספר פגישות שעשויות להוציא לדרך פרוייקטים חדשים, גם עם מנהל התכנון, גם עם האקדמיה וגם עם רשויות ניקוז. ככל ויהיה מה לספר אשתף כמובן, וחלק מהדברים אביא להתייעצות בישיבות צוות- ראו הוזהרתם.

באחד הביקורים בבואנוס איירס החלטתי לצום מלא בכיפור. גרנו בקומה 9 והלכתי לתפילות בבית חבד הסמוך (הקטן לא המרכזי) בלי לרדת במעלית. היינו הישראלים היחידים שם ונתנו לי את הכבוד לעלות לברך בברכת כהנים. אני בעיקר זוכר כמה מוזר היה שהכל סביב פועל אל מול המצב שלנו באותו יום. כבר במוצאי החג שברתי צום עם צ'וריפאן מפרה נמוכה, אז סליחה על זה.

# data[].attributes.attachment_link.title
חוה אלברשטיין - שיר תשרי

# data[].attributes.body
אני אחרי שבוע וקצת של חופש וניקוי ראש. לצד השאיפה לזרימה טבעית ונינוחה בין עבודה לחיים, עדיין ה"עבודה" דורשת סוג ספציפי של תשומת לב, דריכות ומתח מחשבתי, שחשוב וטוב מדי פעם להרפות אותם, כדי להתאוורר, להתרחב, לפנות מקום למחשבות ופעולות רעננות, וכן, למלא מצברים...

בענייני סליחות, מעניין בעיני לראות כמה קשה לאנשים לעתים קרובות פשוט לבקש סליחה, להגיד שמצטערים, או להודות בטעות. וכמה זה מקל ומשחרר כשעושים את זה. ואיך זה לעתים קרובות כל כך מוחלף בהאשמה, או הצטדקות. השנה אני חווה הזדמנות לסלוח בפנים ובחוץ גם למי שלא הצליח לבקש סליחה או אפילו לחוש שזה נדרש... חווייה שעשויה להיות מאתגרת כמו לבקש סליחה, ומשחררת באותה מידה.

חגים שמחים, מנוחה והמשך עשייה נפלאים לכולם!

# data[].attributes.headline
פדלט של יום כיפור - יעל אילמר 

# data[].attributes.subject
פדלט של יום כיפור - יעל אילמר 

# data[].attributes.body
איזה מרענן זה לסכם שבוע של יומיים אני אשכרה  זוכרת מה היה :*

רשימה של דברים על הפרק

1. אחרי החגים יביא איתו מבול של אירועים שווים. חלקם כבר באתר מוזמנים להכנס - הדבר דורש היערכות, תוכנית שיווק שבעיקר שוב מבהירה לי עד כמה גדלנו.
2. היום התחלתי לעבוד על יומן מסע לדנמרק שיתבסס על החומרים של רועי, המצגות של לפני ואחרי והתובנות. המשימה! לא לחפור ושייצא מעניין ויישלח לקהילה אחרי החגים אולי כבר עם ספוילר על סיור נוסף פתוח להרשמה באביב.
3. מיכל איתן עובדת במרץ ועם הרבה חשיבה אסטרטגית על בניית קורס ניהול אגני באקדמיה. עבורי זאת צלילה לעולם מרתק של מאחורי הקלעים. מערכות שאני לא מכירה, חוקים שמעל התוכן. מעניין.
4. היום בחרנו פרויקטים שזכו בקול הקורא של הגנת הסביבה אותם אגמא תלווה - שמעו שנה הבאה תהיה אפילו יותר מעניינת.
5. צללתי להכנת חומרים עבור יעל ס ושי בפרויקטי הדגמה - כיף לעבוד יחד וכיף לי לצלול לעולמות התוכן. אפילו למדריך הקיקיון. אני מודה!
6. בחמישי יש לנו, צוות הטמעה וקהילה, מיני סדנא שכבר מריחה כמי תחילת סיכום שנה ושדרוג תהליכים. שמחה על זה!

האמת יש עוד מלא דברים 😗
סיפור הכיפור שלי שזה אחד הימים האהובים עלי בשנה! מצד אחד אין לי שום עניין דתי בו מצד שני אני מרגישה קדושה באוויר, גם אם אני רוכבת על אופניים.
החוויה הכי חזקה שלי ביום כיפור הייתה כשגרתי ברומא. הרבה פעמים הייתי בחו"ל ביום כיפור אבל זה היה שונה כשגרתי בחו"ל. אהבתי ללכת בשכונה ולזהות מי מבין העוברים והשבים יודע שיום כיפור היום. הרגשתי שיש אנשים עם סוד בעיניים :)

צום קל לצמים :)

נתראה בצד השני של החתימות.

# data[].attributes.body
אז בקצרה

1. ביום חמישי הייתה הצגה של שורק לכיש, שהתלוותה בדיונים קצת מאתגרים עם צוות הפרויקט. הילה באה לעזרת חבר ואני מקווה שנצליך להתגבר ולהגיש את הפרויקט - סהכ הפוטנציאל יכול להיות מעולה אבל צריך להתגבר על אתגרים מהותיים שם. אבל בשביל זה אנחנו פה בשביל לגדול יחד.

2. כחלק מההצגה היו לי תקלות טכניות והזום נפל. תזכורת לי ולכולנו לוודא שיש גיבוי באירועים מרובי משתתפים - יש צוות ואפשר לתת גב אחד לשניה.
(מחילה למשתתפים ולעצמי)

3. היו לי דיונים מעולים עם חברי הוועדה המלווה בהקשר לפרויקטי ההדגמה, שמחזקים את הקשר עם אלון מאור ממשרד החקלאות ועם שרית כספי מהגנת הסביבה (נעזרת ללמוד על שותפויות אגניות והצטרפה לסיור היום בעמק המעיינות), עפ אורית ס. דנה מבחלט והילה ממרכז הרשויות האזוריות.

4. היה נחמד לחלוק קצת מעולם העשייה שלי באנגליה איתכם היום. אישית אני רוצה לקחת חלק מהכלים להסכמות בין ארגונים ולהתנסות איתם בפרויקטי ההדגמה. אם תרצו להרחיב בחשיבה בנושאי השותפויות או נושא החקלאות והניהול האגני - תמיד אשמח להרחיב בנושא.

ברמת הסליחה, אני מרגיש שאני צריך להגיד סליחה לחיים בישראל. רוב חיי הבוגרים בחרתי בבית אחר. ואני מחזק את מערכת היחסים המורכבת שלי עם המקום הזה, סולח ומבקש סליחה. עוד מעט יגיע הגשם וכל הסיפור הזה יהיה לי קל יותר. ותודה לכם פה באגמא על עשייה טובה ומטרה משותפת שגם מקלה עלי מאוד 🙏🏻

גמר חתימה טובה
בהמשך לשיחות על בר מצווה, מהקצת שאני יודע, אומרים שהיום הזה של יום כיפור הוא יום שבו האנרגיה בעולם העשייה בו אנחנו חיים היא הקרובה ביותר לעולם הגבוה במעלינו (בו המלאכים שוכנים) והקרבה היחסית לבריאה מאפשרת לנו הזדמנות מיוחדת.
אז בלי דת או משהו בסגנון, זו הזדמנות מעולה לנשום ולהתקרב לכל מה שחשוב לנו.

נתראה אחרי
✌️

# data[].attributes.headline
חתימה טובה - הילה 

# data[].attributes.subject
חתימה טובה - הילה 

# data[].attributes.body
הי לכם חברים וחברות!!
ימי החגים, עם הסתיו בפתח תמיד נעימים וכיפיים ומאפשרים זמן טוב למחשבות, משפחה, ודברים טובים.
על הפרק:
1. סיימנו את אירוע נחלים talks בקול תרועה ביום חמישי - היה אירוע מכובד מאוד, שנתן מקום אמיתי לנחלים ולרשויות הניקוז. זה מצטרף לסיור בדנמרק שגם תרם לקירוב משמעותי ולהבנה טובה יותר לגבי אגמא והיכולות הארגוניות והערך המוסף שאנו יוצרים. זה משמח ומראה שאנחנו בכיוון הנכון ושצריך להמשיך ולכוון למקום המדוייק הזה - הערך המוסף שאנו נותנים, מהו, איך מדייקים אותו ומעמיקים אותו כמה שיותר. לגבי האירוע היו פידבקים טובים מאוד ומגיע פה שאפו אמיתי ליעל ויעל ולכל מי שסייע בנוסף - ברק, רועי ולכל הצוות על החשיבה לאורך הדרך, ההעשרה של האירוע החיבור לצרכים של רשויות הניקוז ועוד.
2.  קידום ליווי הפרוייקטים במסגרת המשרד להגנת הסביבה מתקדם. היום ישבנו אנחנו לגבש החלטה שלנו על הפרוייקטים. תתקיים ישיבה אחרי החג עם הגנ"ס לסגור סופית ומשם נתקדם. נניע תהליך עם המלווים - שיבטיח את הלמידה ההדדית, את ההעמקה בנושאים הנדרשים, שיתוף בידע ועוד.
3. פרוייקטי הדגמה - שורק אוטוטו גם יוגש - נדרשת עבודה עם הצוות לשים את נושא ההדגמה במרכז. שי ואני בעבודה משמעותית מולם.
4. ביום חמישי היתה הרצאה של רועי על הסיור בדנמרק - הרצאה שבקרוב נציג אותה לצוות - מסכמת את הסיור בצורה מצויינת.
5. סליחה - מלא סליחות ביקשתי - מאמא שלי על חוסר הבנה ואמפטיה בשעות הקשות, מחברה שלי בכיתה ו' שנפגעה ממני ולדעתי מאז לא סלחה לי...,  גם מהבנים שלי ומרמי - בקיצור, אם טועה, צריכה רגע עם עצמי ואז יודעת לבקש סליחה - חשוב!!
6. חתימה טובה לכולם! חופשה נעימה ונתראה בקרוב!

הילה

# data[].attributes.headline
פדלט מיוחד לכבוד יום הכיפורים

# data[].attributes.subject
פדלט מיוחד לכבוד יום הכיפורים

# data[].attributes.body
היי אגמאים ואגמאיות :)
הימים מעט משתגעים - כבר לא זוכרות איזה יום היום בשבוע :)
אבל, אין ספק ששבוע של יומיים עבודה זאת המצאה גאונית!

לפניכם ולפניכן פדלט של ערב כיפור :) אנא מלאו אותו ושתפו כאילו היה זה יום חמישי - מה נמצא על שולחנכם/ן ומה חדש :)

במסגרת המשימה המיוחדת! בכל זאת יש אווירה מיוחדת באוויר: נשמח שתשתפו אותנו בסיפור אישי הקשור בסליחה. זה יכול להיות סיפור על התנצלות שלכם או של מישהו/י אחר/ת, סיפור ששמעתם/ן ונגע בכם/ן, ההתנצלות הכי מקורית שאי פעם קיבלתם/ן או ביקשתם/ן או כל דבר מעניין שקשור בסליחה ומחילה  שיעזור לנו להכיר קצת יותר. קחו את זה מכאן!

וגם הקשיבו לשיר! מזל שיש לי מתבגרת בת חמש וחצי שחופשת אותי להיפ הופ שאני מאוד מאוד מחבבת :)

חיבוקים ומחילות!

# data[].attributes.attachment_link.title
יסמין מועלם - מחילה